مولانا حسین علی توحیدی

مولانا حسین علی توحیدی، تحریک ختمِ نبوت کے سرگرم رہنما تھے۔ آپ خیابانِ سرسید، راولپنڈی میں قائم مرکزی جامع مسجد مکی اور جامعہ عربیہ اسلامیہ حسینیہ کے بانی اور خانقاہ حسینیہ کے سجادہ نشین تھے۔

 ابتدائی و تعلیمی زندگی 
مولانا حسین علی توحیدی نے اپنی ابتدائی تعلیم اپنے والد مولانا عبد الستار توحیدی سے حاصل کی۔ بعد ازاں برصغیر کے جید علما اور شیوخ جیسے مولانا احمد علی لاہوری، مولانا غلام اللہ خان، مولانا مفتی محمود اور دیگر اکابرین سے دینی و روحانی تعلق قائم کیا۔

 دینی و سماجی خدمات 
1982ء میں آپ نے اپنے والد کی زیرِ نگرانی خیابان سرسید، راولپنڈی میں مرکزی جامع مسجد مکی کی بنیاد رکھی اور اس کے ساتھ جامعہ عربیہ اسلامیہ حسینیہ قائم کیا جو آج بھی سینکڑوں طلبہ کو تعلیم فراہم کر رہا ہے۔ آپ نے ختمِ نبوت، تحفظ ناموسِ رسالت اور عظمتِ صحابہؓ کی تحریکات میں بھرپور کردار ادا کیا ۔ 

 وفات 
مولانا حسین علی توحیدی 7جون 2012ء میں انتقال کر گئے اور اپنی وصیت کے مطابق مکی مسجد، راولپنڈی کے احاطے میں دفن کیے گئے۔

 حوالہ جات 
زمرہ:راولپنڈی کی شخصیات
زمرہ:پاکستانی معلمین
زمرہ:7 جون کی وفیات
زمرہ:2012ء کی وفیات